Številka: 35409-5/2024-2570-3

Datum: 29. 1. 2024

Ministrstvo za okolje, podnebje in energijo izdaja, ob smiselni uporabi 223. čl. Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb), na podlagi 123. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) v zadevi ugotavljanja sprejemljivosti vplivov izvedbe plana na okolje za plan Občinski podrobni prostorski načrt (OPPN) za sončno elektrarno Prapretno 3 v Občini Hrastnik, pripravljavki plana Občini Hrastnik, Pot Vitka Pavliča 5, 1430 Hrastnik, naslednje

# Mnenje

1. Vplivi plana na okolje, ugotovljeni v postopku celovite presoje vplivov na okolje, za plan Občinski podrobni prostorski načrt (OPPN) za sončno elektrarno Prapretno 3 v Občini Hrastnik, so sprejemljivi ob upoštevanju omilitvenih ukrepov, ki so določeni v predlogu Odloka o občinskem podrobnem prostorskem načrtu za sončno elektrarno Prapretno 3, v poglavjih VII., VIII. in IX., izdelovalca Urbanisti d. o. o., št. 258-2022, januar 2024.
2. To mnenje nadomesti prvotno mnenje št. 35409-5/2024-2570-2 z dne 15. 1. 2024.
3. V tem postopku ni bilo stroškov.

# Obrazložitev

I

Pooblaščenec mag. Gorazd Furman Oman, predstavnik izdelovalca prostorskega akta Urbanisti d. o. o., Grudnova ulica 6, 3000 Celje, je v imenu stranke Občine Hrastnik vložil vlogo št. 258-2022, z datumom 10. 1. 2024, na Ministrstvo za okolje, podnebje in energijo (v nadaljnjem besedilu Ministrstvo) in zaprosil za izdajo mnenja o sprejemljivosti vplivov izvedbe plana Občinski podrobni prostorski načrt (OPPN) za sončno elektrarno Prapretno 3 v Občini Hrastnik, na okolje.

Vlogi je bilo priloženo in tekom postopka pridobljeno naslednje gradivo, ki je bilo podlaga za odločanje:

* Vloga št. 258-2022, 10. 1. 2024, Urbanisti d. o. o. o.,
* Pooblastilo št. 3503-4/2022, 16. 1. 2023, Občina Hrastnik,
* Predlog Odloka OPPN za sončno elektrarno Prapretno 3 št. 258-2022, januar 2024, Urbanisti d. o. o.,
* Sklep o potrditvi predloga stališč do pripomb javnosti št. 3503-4/2022-91, 22. 12. 2023, Občina Hrastnik,
* Mnenje ZRSVN št. 3563-0129/2022-7, 21. 4. 2023,
* Mnenje ZZRS št. 4201-4/2023-6, 15. 5. 2023,
* Mnenje ZGS št. 3407-310/2022-7, 17. 4. 2023,
* Mnenje MZ št. 354-10/2023-8, 28. 3. 2023 in mnenje NLZOH št. 2940-09/1649-23/NP-4177649-1, 28. 3. 2023,
* Mnenje MKGP št. 3401-15/2006/96, 20. 4. 2023,
* Mnenje MKGP št. 3504-15/2023/2, 29. 3. 2023,
* Mnenje MK št. 35012-4/2023-3340-9, 20. 4. 2023,
* Mnenje DRSV št. 35024-76/2023-2, 12. 6. 2023,
* Poročilo o sodelovanju z javnostjo za OPPN za sončno elektrarno Prapretno 3, Občina Hrastnik.

II

Ministrstvo je dne 5. 10. 2023 z mnenjem št. 35409-727/2022-2550-9 potrdilo ustreznost Okoljskega poročila za OPPN za sončno elektrarno Prapretno 3 (izdelal HSE Invest d. o. o., Obrežna ulica 170, 2000 Maribor, št. projekta HIPA-8431/2022, id. dokumenta HIPA-5P0001 februar 2023, avgust 2023) in stranki občini Hrastnik sporočilo, da je primerno za javno razgrnitev.

Pripravljavec plana je gradivo javno razgrnil v času 19. 10. 2023 do vključno 17. 11. 2023. Javna obravnava je bila opravljena dne 6. 11. 2023 v prostorih podjetniškega inkubatorja v Hrastniku in 15. 11. 2023 v prostorih KS Prapretno.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, naj v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja nosilcev urejanja prostora tistih državnih nosilcev urejanja prostora, ki sodelujejo pri celoviti presoji vplivov na okolje.

Ministrstvo je prejelo mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: Ministrstva za zdravje z mnenjem Nacionalnega laboratorija za zdravje, okolje in hrano, Ministrstva za kmetijstvo, gozdarstvo in prehrano s področja kmetijstva in področja gozdarstva ter lovstva, Direkcije RS za vode, Zavoda RS za varstvo narave, Zavoda za gozdove Slovenije, Zavoda za ribištvo Slovenije in Ministrstva za kulturo.

Ministrstvo za kulturo je v mnenju št. 35012-4/2023-3340-9, 20. 4. 2023 zapisalo, da so vplivi izvedbe plana na kulturno dediščino ob upoštevanju omilitvenih ukrepov, navedenih v okoljskem poročilu, sprejemljivi..

Ministrstvo za zdravje je izdalo mnenje št. 354-10/2023-8, 28. 3. 2023 v katerem soglašajo z mnenjem Nacionalnega laboratorija za zdravje, okolje in hrano št. 2940-09/1649-23/NP-4177649-1, 28. 3. 2023. V tem mnenju NLZOH ocenjuje, da je plan s stališča njihove pristojnosti varovanja zdravja ljudi pred vplivi iz okolja, sprejemljiv.

Ministrstvo za kmetijstvo, gozdarstvo in prehrano, Direktorat za kmetijstvo, je v mnenju št. 3504-15/2023/2 z dne 29. 3. 2023 zapisalo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje.

Zavod RS za varstvo narave je v mnenju št. 3563-0129/2022-7, 21. 4. 2023 zapisal, da menijo, da so vplivi izvedbe plana s stališča ohranjanja narave sprejemljivi.

Direkcija RS za vode je v mnenju št. 35024-76/2023-2, 12. 06. 2023, zapisala, da so vplivi izvedbe OPPN na okolje, ob ustreznem upoštevanju omilitvenih ukrepov, z vidika upravljanja z vodami, sprejemljivi.

Iz mnenja Zavoda za ribištvo Slovenije št. 4201-4/2023-6, 15. 5. 2023 izhaja, da so vplivi izvedbe OPPN, iz vidika pristojnosti Zavoda za ribištvo Slovenije, sprejemljivi.

Iz mnenja Zavoda za gozdove Slovenije št. 3407-310/2022-7, 17. 4. 2023 izhaja, da so vplivi izvedbe OPPN z vidika gozdarstva in lovstva, sprejemljivi.

Iz mnenja Ministrstva za kmetijstvo, gozdarstvo in prehrano št. 3401-15/2006/96, 20. 4. 2023, izhaja, da so vplivi izvedbe OPPN na okolje, z vidika gozdarstva in lovstva, sprejemljivi.

IV

Po pregledu celotnega gradiva in na podlagi prejetih pozitivnih mnenj, ministrstvo meni, da so vplivi izvedbe plana Občinski podrobni prostorski načrt (OPPN) za sončno elektrarno Prapretno 3 v Občini Hrastnik, sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v dokumentu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Ukrepi za varovanje okolje, pred nesrečami, varovanje naravnih virov in ohranjanje narave, varovanje kulture, varovanja zdravja ljudi, so vključeni v predlog plana, v Odlok o občinskem podrobnem prostorskem načrtu (OPPN) za sončno elektrarno Prapretno 3, izdelovalca Urbanisti d. o. o., št. projekta 258-2022, 5. 1. 2024.

V

Skladno z določilom 223. čl. Zakona o splošnem upravnem postopku sme organ, ki je izdal odločbo, vsak čas popraviti pomote v imenih ali številkah, pisne ali računske pomote ter druge očitne pomote v odločbi, to določilo se smiselno uporablja tudi za izdane sklepe in mnenja. Pri izdanem mnenju št. 35409-5/2024-2570-2 z dne 15. 1. 2024 je v prvi točki izreka zapisano »v poglavjih VII., VII., in IX.«, in gre za tipkarsko napako, pravilno se glasi »v poglavjih VII., VIII., in IX.«, zato je organ odločil, kot sledi iz 1. točke izreka tega mnenja in prvotno mnenja nadomestil s tem mnenjem.

Postopek vodil:

Jernej Per dr. Tanja Pucelj Vidović

podsekretar vodja Sektorja za okoljske presoje

Vročiti:

* Urbanisti d. o. o., [BIRO@URBANISTI.COM](mailto:BIRO@URBANISTI.COM)
* Občina Hrastnik, [OBCINA.HRASTNIK@HRASTNIK.SI](mailto:OBCINA.HRASTNIK@HRASTNIK.SI)

V vednost:

* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Direkcija RS za vode, [gp.drsv@gov.si](mailto:gp.drsv@gov.si)
* Ministrstvo za kmetijstvo, gozdarstvo in prehrano, [gp.mkgp@gov.si](mailto:gp.mkgp@gov.si)
* Zavod RS za varstvo narave, [zrsvn.oece@zrsvn.si](mailto:zrsvn.oece@zrsvn.si)
* Zavod za ribištvo Slovenije, [info@zzrs.si](mailto:info@zzrs.si)
* Zavod za gozdove Slovenije, [zgs.tajnistvo@zgs.si](mailto:zgs.tajnistvo@zgs.si)